Diari Oficial de la Generalitat Valenciana


Sumari del DOGV 5400, del 01-12-2006 (2006/13596)

Bases per a la provisió com a funcionari de carrera d'una plaça de tècnic de planificació d'activitat econòmica i ocupació.
---------------------------------------------------------------------------------------------------------------------------

### Dades del document

Número de DOGV
:   5400

Data del DOGV
:   01-12-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/13242


Data del document
:   20-10-2006

Organisme emissor
:   Ajuntament de Benifaió

Tipus de document
:   Convocatòria

Descriptors 

:   * Benifaió
    * administració local
    * professió jurídica
    * ciència política
    * professió administrativa
    * ciència econòmica
    * concurs administratiu

Bases per a la provisió com a funcionari de carrera d'una plaça de tècnic de planificació d'activitat econòmica i ocupació. [2006/A13040]  
Es fa públic que la Junta de Govern Local, en la sessió del dia 18 d'octubre de 2006, ha acordat aprovar les següents  
Bases per a la provisió com a funcionari de carrera d'una plaça de tècnic de planificació d'activitat econòmica i ocupació de la plantilla de personal funcionari de l'Ajuntament de Benifaió  
Primera. Objecte, denominació i característiques de la plaça que es convoca  
L'objecte de la present convocatòria és la provisió com a funcionari de carrera d'una plaça de tècnic de planificació de l'activitat econòmica i ocupació, enquadrada en la plantilla de personal funcionari d'este Ajuntament, escala d'administració especial, subescala tècnica, classe mitjana, grup B de titulació segons l'article 25 de la Llei 30/1984, i que figura en l'oferta d'ocupació pública d'este Ajuntament de 2006 (BOE núm. 188, de data 08.08.2006).  
Segona. Sistema de selecció  
El sistema de selecció serà l'oposició lliure.  
Tercera. Dotació de la plaça  
La dotació de la plaça consistirà en les retribucions bàsiques corresponents al grup B, nivell de complement de destinació 24, i complement específic de 768,69 euros bruts mensuals.  
Quarta. Jornada de treball i funcions  
La jornada de treball i règim d'horaris seran els que estableixen per als funcionaris públics la legislació vigent i l'acord del personal funcionari d'este Ajuntament.  
Les funcions seran les específiques del lloc de treball i, en concret, les que s'hi estableixen en la relació de llocs de treball de l'Ajuntament, i que són les següents:   
· Realització d'estudis, propostes i informes relacionats amb la situació socieconòmica del municipi, especialment en matèria d'ocupació.  
Cinquena. Requisits dels aspirants  
Per a ser admeses a la realització de les proves selectives les persones aspirants hauran de complir els següents requisits referits a l'últim dia de presentació d'instàncies:  
a) Posseir la nacionalitat espanyola o, d'acord amb el que estableix la Llei 17/1993, de 23 de desembre, sobre l'Accés a Determinats Sectors de la Funció Pública dels Nacionals dels Altres Estats Membres de la Comunitat Europea, tenir la nacionalitat d'un país membre de la Comunitat Europea o la de qualsevol d'aquells estats a què, en virtut de tractats internacionals signats per la Comunitat Europea i ratificats per Espanya, s'aplique la lliure circulació de treballadors en els termes en què està definida en el tractat constitutiu de la Comunitat Europea.  
b) Haver fet 18 anys i no excedir de l'edat de jubilació, edats ambdues referides al dia en què finalitze el termini de presentació d'instàncies.   
c) Haver superat el primer cicle o els tres primers cursos de les llicenciatures de Dret, Econòmiques o Ciències Polítiques.  
d) No patir cap malaltia ni defecte físic que impedisca l'exercici de les corresponents funcions. Les persones que tinguen la condició de discapacitades hauran d'acreditar l'aptitud per a l'exercici de les funcions corresponents a la plaça objecte d'esta convocatòria mitjançant un dictamen expedit, en data posterior a la publicació de les presents bases i amb anterioritat a l'inici de les proves selectives, per un equip multiprofessional competent, conforme al que estableix l'article 38.3 de la Llei 13/1982, de 7 d'abril.  
e) No haver sigut separat mitjançant un expedient disciplinari de l'administració de l'Estat, de les comunitats autònomes, o de les entitats locals, ni estar inhabilitat penalment per a l'exercici de funcions públiques.  
L'aspirant que resulte seleccionat se sotmetrà al règim d'incompatibilitats vigent.  
Sisena. Forma i termini de presentació d'instàncies  
Les instàncies per què se sol·licita prendre part en la present convocatòria s'adreçaran a l'alcaldessa presidenta de l'Ajuntament de Benifaió, es presentaran al Registre General de l'Ajuntament o en la forma que determina l'article 38 de la Llei 30/1992, de 28 de novembre, de Règim Jurídic de les Administracions Públiques i del Procediment Administratiu Comú, podent utilitzar-se la instància model que es facilitarà a les oficines municipals situades a la plaça de l'Ajuntament, número 15, planta segona, de 09.00 a 14.30 hores, durant el termini de 20 dies naturals comptadors des de l'endemà de la publicació d'esta convocatòria en el Boletín Oficial del Estado.  
A la instància caldrà adjuntar:  
. Fotocòpia compulsada del document nacional d'identitat.  
. Fotocòpia compulsada del títol acadèmic exigit.  
. Còpia de l'ingrés de l'autoliquidació corresponent a la taxa per concurrència a les proves selectives, que ascendeix a la quantitat de 24,04 euros.  
Setena. Admissió d'aspirants  
Per a ser admeses a les proves selectives n'hi haurà prou que les persones aspirants manifesten en les instàncies que compleixen totes les condicions exigides en la base sisena, referides a la data d'expiració del termini de presentació d'instàncies.  
Una vegada haja expirat este termini, mitjançant una resolució es declararà aprovada la llista d'admesos i exclosos. La resolució esmentada es publicarà en el Butlletí Oficial de la Província, Diari Oficial de la Generalitat i al tauler d'edictes de l'Ajuntament, indicant-se el termini de deu dies perquè les persones aspirants excloses en puguen esmenar els defectes. Així mateix, en este termini les persones interessades podran presentar qualsevol reclamació pertinent.  
La publicació de esta resolució serà determinant dels terminis als efectes de possibles impugnacions o recursos.  
Els errors de fet podran esmenar-se en qualsevol moment, d'ofici o a petició de les persones interessades.  
Si no es produeix cap reclamació, suggeriment o petició d'esmena, la resolució provisional esdevindrà definitiva automàticament. En qualsevol altre cas, una vegada s'hagen resolt les reclamacions i esmenes, se'n donarà publicitat a través de la publicació al tauler d'edictes de l'Ajuntament o de la notificació individual a les persones directament afectades.  
No obstant això, si per un error material o una altra causa extraordinària, alguna persona aspirant no figura en la llista d'excloses i tampoc consta en la d'admeses, el tribunal l'admetrà provisionalment a la realització de l'entrevista, sempre que ho acredite documentalment, davant d'ell, mitjançant una còpia de la sol·licitud segellada a l'oficina receptora, a proposta del tribunal reunit amb este objecte amb anterioritat al començament de l'entrevista personal, que ho farà constar en l'acta i ho elevarà a l'Alcaldia. Esta haurà de prendre un acord definitiu sobre l'admissió o exclusió, que serà comunicat al tribunal perquè en prenga coneixement i als efectes oportuns, i també a les persones interessades, i quedarà sense efecte l'entrevista de l'aspirant en el cas que en resulte exclòs.  
En la mateixa resolució s'indicaran la composició dels membres del tribunal i el dia, lloc i hora de realització del primer exercici de l'oposició.  
Huitena. Tribunal  
El tribunal cridat a la selecció estarà constituït pels següents membres, amb veu i vot:  
. Presidenta: la de la corporació o membre d'esta en qui delegue.  
. Secretària: la secretària general de la corporació o funcionari d'esta en qui delegue.  
. Vocals:   
. Un representant de l'administració del Consell designat per la Conselleria de Justícia, Interior i Administracions Públiques.  
. Dos funcionaris de carrera de l'Ajuntament de titulació igual o superior a la requerida per a la plaça que es convoca, nomenats per la presidenta de la corporació.  
. Un funcionari de carrera de l'Ajuntament, de titulació igual o superior a la requerida per a la plaça que es convoca, designat conjuntament pels representants de les centrals sindicals que formen part de la mesa general de negociació de l'Ajuntament.  
. Un funcionari de carrera de l'Ajuntament, de titulació igual o superior a la requerida per a la plaça que es convoca designat per la Junta de Personal de l'Ajuntament.  
La designació dels membres del tribunal inclourà la dels respectius suplents.  
Als efectes del que disposa l'annex IV del Reial Decret 462/2002, de 24 de maig, el tribunal que actue en esta prova selectiva tindrà la categoria 2a de les que aquell inclou. El tribunal no podrà constituir-se ni actuar sense l'assistència, com a mínim, de la meitat dels seus membres, titulars o suplents indistintament, i serà necessària, en tot cas, la del president i del secretari o dels que els substituïsquen.  
De la mateixa manera, podran nomenar-se assessors del tribunal quan les peculiaritats de les proves o altres circumstàncies així ho aconsellen; el tribunal, per mitjà del seu president, podrà disposar-hi la incorporació amb caràcter temporal d'assessors per a col·laborar en el desenvolupament del procés selectiu sota la direcció del tribunal, els quals tindran la consideració de vocals. El seu nomenament, si pertoca, es publicarà conjuntament amb el dels altres membres del tribunal.  
Les decisions es prendran per majoria de vots dels membres presents, i resoldrà, en cas d'empat, el vot de qui actue com a president.  
Els membres del tribunal podran ser recusats pels aspirants de conformitat amb el que disposa l'article 28 de la Llei de Règim Jurídic de les Administracions Públiques i del Procediment Administratiu Comú.  
Novena. Calendari  
La data, hora i lloc de realització del primer exercici de l'oposició s'anunciaran en la publicació de la resolució que aprove la llista d'admesos i exclosos, a què es refereix la base setena.  
Deu. Ordre d'intervenció dels aspirants. Identificació  
Les persones aspirants seran convocades en crida única. Llevat de casos de força major degudament justificats i considerats pel tribunal amb absoluta llibertat de criteri, la no-presentació d'un aspirant a l'entrevista personal en el moment de ser cridat determinarà automàticament la pèrdua del dret a participar en el procediment selectiu, i en quedarà en conseqüència exclòs.  
L'ordre d'intervenció dels aspirants es determinarà per l'ordre alfabètic dels cognoms de les persones aspirants.  
El tribunal podrà requerir en qualsevol moment a les persones aspirants que n'acrediten la identitat, i amb este objecte hauran d'anar proveïdes del document nacional d'identitat.  
Onze. Relació d'aprovats  
Junt amb el resultat de l'últim exercici de la fase d'oposició, el tribunal exposarà al públic la relació d'aspirants aprovats pel seu ordre de puntuació total, concedint un termini de deu dies hàbils per a la formulació de les reclamacions i esmenes que s'estimen pertinents. Una vegada resoltes les possibles al·legacions i esmenes, el tribunal farà pública la relació definitiva d'aspirants aprovats, si n'hi haguera, per rigorós ordre de puntuació aconseguida, i elevarà la relació esmentada a l'Alcaldia Presidència, a la qual remetrà, així mateix, l'acta de l'última sessió, sense que es puga aprovar ni declarar que han superat el present procediment selectiu un nombre superior d'aspirants al de places convocades.  
Dotze. Constitució de borsa de treball  
No obstant el que disposa la base anterior, les persones aspirants que hagen superat els exercicis de l'oposició i no siguen seleccionades per a ser nomenades compondran una borsa de treball de tècnics de planificació de l'activitat econòmica i ocupació en previsió de possibles contingències, vacants, baixes, etc., en què les crides es duran a terme per ordre de puntuació.  
Els integrants de la borsa seran cridats per rigorós ordre de puntuació. No obstant això, la renúncia al nomenament per a cobrir un lloc de treball, en qualsevol de les crides, implicarà que la persona que n'haja desistit passe a l'últim lloc de la borsa de treball.  
En cas de finalitzar la vigència del nomenament sense completar el període d'un any de serveis, el personal nomenat podrà obtenir un altre o altres nomenaments successius fins a completar tal període. Finalitzada la vigència del nomenament i una vegada aconseguit o superat este període d'un any, no es podrà obtenir un nou nomenament fins que no s'haja esgotat la llista i, si pertoca, li corresponga novament per torn.  
La present borsa tindrà una vigència de tres anys des de la seua formació.  
Tretze. Presentació de documents  
La persona aspirant proposada pel tribunal haurà d'aportar davant de la corporació, dins del termini de vint dies hàbils des que es faça pública la relació d'aprovats, els documents acreditatius de les condicions de capacitat i requisits exigits en la base cinquena de la present convocatòria:  
. Certificat de naixement.  
. Certificat mèdic oficial acreditatiu de no patir cap malaltia ni defecte físic que l'impossibilite per al normal exercici de la funció.  
. Declaració jurada de no haver sigut separat, mitjançant un expedient disciplinari, del servei de l'Estat, administració local, ni estar inhabilitat per a l'exercici de la funció.  
. Declaració jurada de no estar sotmés a cap causa d'incompatibilitat o incapacitat.  
Les persones aspirants proposades que tinguen la condició de funcionàries de carrera quedaran exemptes de justificar documentalment les condicions generals a què es refereix la base cinquena que ja van ser provades per a obtenir-ne el nomenament anterior. En tot cas, hauran de presentar l'original i una fotocòpia per a compulsar del seu nomenament com a funcionaris de carrera.  
Els qui, dins del termini indicat i llevat de cas de força major, no presenten la documentació no podran ser nomenats funcionaris, amb la conseqüent invalidesa de l'actuació de la persona interessada i la nul·litat subsegüent dels actes del tribunal respecte d'ell, sense perjudici de la responsabilitat en què poguera haver incorregut per falsedat en la instància.  
En el cas que l'aspirant siga exclòs per no-presentació o falsedat en la documentació, el tribunal podrà proposar addicionalment la inclusió, en el mateix nombre que els exclosos, d'aquells que després d'haver superat les proves estiguen fora pel límit establit en la base primera.  
Catorze. Nomenament i presa de possessió  
Una vegada complits els requisits precedents, s'efectuarà el nomenament com a funcionari de carrera de l'aspirant proposat, qui haurà de prendre possessió del càrrec en el termini de vint dies, comptador des de l'endemà de la notificació del seu nomenament.  
Quinze. Incidències  
El tribunal està facultat per a resoldre els dubtes que es presenten i prendre els acords que calguen per al bon ordre del procés selectiu en tot allò no previst en les presents bases.  
Setze. Normativa i recursos  
La convocatòria es regirà, en tot allò no previst per estes bases, pel que estableix la Llei 7/1985, de 2 d'abril; Reial Decret Legislatiu 781/1986, de 18 d'abril; Llei 30/1984, de 2 d'agost, de Mesures per a la Reforma de la Funció Pública i les seues modificacions posteriors; Decret Legislatiu de 24 d'octubre de 1985, pel qual s'aprova el Text Refós de la Llei de la Funció Pública Valenciana; Reial Decret 896/1991, de 7 de juny; Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal inclòs en l'àmbit d'aplicació de la Llei de la Funció Pública Valenciana; Reial Decret 364/1995, de 10 de març, i la resta de disposicions legals vigents en la matèria. La convocatòria, bases, actes administratius que es deriven d'esta i de l'actuació del tribunal podran ser impugnats per les persones interessades en els casos, formes i terminis establits en la Llei de Règim Jurídic de les Administracions Públiques i del Procediment Administratiu Comú.  
Dèsset. Publicitat  
Les presents bases es publicaran en el Butlletí Oficial de la Província, Diari Oficial de la Generalitat i tauler d'anuncis municipal, i se n'inserirà un extracte de la convocatòria en el Boletín Oficial del Estado.  
Díhuit. Exercicis de l'oposició  
La fase d'oposició consistirà en la realització dels següents exercicis, els tres primers de caràcter obligatori i eliminatori, i el quart de caràcter obligatori, però no eliminatori:  
Primer exercici. Obligatori i eliminatori.  
Consistirà en la recitació davant del tribunal qualificador de tres temes, d'entre els inclosos en el temari annex, un de les matèries comunes i dos de les específiques, els números dels quals seran extrets a l'atzar per cada aspirant abans de la iniciació de l'exercici, que caldrà realitzar en un temps màxim d'una hora. Prèviament, els aspirants disposaran de cinc minuts per a confeccionar esquemes i preparar l'exposició oral.  
En finalitzar l'exercici el tribunal qualificador podrà efectuar a l'aspirant les preguntes aclaridores que estime oportunes sobre el que este ha exposat.   
Segon exercici. Obligatori i eliminatori.  
Consistirà a desenvolupar per escrit un tema de caràcter general triat per les persones aspirants d'entre dos proposats pel tribunal immediatament abans de realitzar l'exercici. El tema guardarà relació amb el programa que s'adjunta en el temari annex, encara que no s'ajuste a epígrafs concrets d'este, tenint els aspirants àmplia llibertat quant a la forma d'exposició.   
El temps per a la realització de l'exercici serà de dues hores.  
En l'exercici es valoraran fonamentalment la formació general i els coneixements específics sobre la matèria, així com la claredat i l'ordre d'idees, la facilitat d'expressió escrita, l'aportació personal de l'aspirant i la seua capacitat de síntesi.  
Una vegada conclosa la prova, l'exercici serà introduït en un sobre tancat i quedarà sota la custòdia del tribunal qualificador, el qual cridarà els aspirants perquè en facen la lectura pública.  
Finalitzada la lectura, el tribunal podrà formular preguntes sobre el contingut exposat.  
Tercer exercici. Obligatori i eliminatori.  
Consistirà en la realització per escrit d'una o diverses proves pràctiques, determinades pel tribunal immediatament abans de la realització de l'exercici, relacionades amb les funcions pròpies del lloc reservat a la subescala i categoria i amb les matèries incloses en el programa que figuren en les bases de la convocatòria.  
El temps de duració de la prova o proves estarà determinat pel tribunal conforme a la dificultat que representen.  
Quart exercici. Obligatori i no eliminatori.  
Consistirà a traduir del castellà al valencià un text relacionat amb les funcions pròpies del lloc convocat, i fer-ne posteriorment la lectura.  
Dènou. Qualificació dels exercicis  
Els exercicis primer, segon i tercer es qualificaran de zero a deu punts, i caldrà obtenir per a superar-los un mínim de cinc punts.  
L'exercici de valencià es valorarà de zero a cinc punts.  
La puntuació final de la fase d'oposició s'obtindrà sumant les puntuacions obtingudes en cada un dels quatre exercicis.  
En els supòsits de puntuacions iguals, els empats es dirimiran atenent la major puntuació obtinguda en els distints exercicis de l'oposició, pel mateix ordre en què figuren indicats.   
ANNEX  
Programa temari  
Matèries comunes   
Tema 1. La Constitució espanyola. Estructura, principis generals i model econòmic.  
Tema 2. L'organització de l'Estat en la Constitució: organització institucional o política i organització territorial. La Corona i les Corts Generals.  
Tema 3. El municipi: concepte i elements. El terme municipal, la població i l'empadronament.  
Tema 4. L'organització interna de l'administració local i les competències municipals.  
Tema 5. Sotmetiment de l'administració a la llei y el dret. Fonts del dret administratiu: especial referència a la llei i als reglaments.  
Tema 6. L'acte administratiu. Concepte, classes i elements. Motivació i notificació.  
Tema 7. El procediment administratiu. Principis informadors, les fases del procediment administratiu  
Tema 8. Especialitats del procediment administratiu local. Funcionament dels òrgans col·legiats locals.  
Tema 9. El personal al servei de les entitats locals: concepte i classes. Drets, deures i incompatibilitats.   
Tema 10. Estructura, funcions i competències de les Corts Valencianes.  
Tema 11. La Sindicatura de Comptes i el Comité Econòmic i Social, organització i funcions.   
Tema 12. La Sindicatura de Greuges i el Consell Valencià de Cultura, organització i funcions.  
Tema 13. Les hisendes locals. Classificació dels ingressos. Les ordenances fiscals.  
Matèries específiques  
Tema14. La promoció i l'impuls empresarial com a generadors de riquesa.  
Tema 15. El projecte d'empresa i el seu pla de màrqueting.  
Tema 16. La contractació i les seues tipologies, drets i obligacions de les parts contractants.  
Tema 17. Cotitzacions a la Seguretat Social, salari, permisos i la suspensió del contracte.  
Tema 18. L'obertura de l'empresa, els seus tràmits, documentació i terminis. Tràmits especials segons activitat.  
Tema 19. L'empresari individual com a alternativa viable d'empresa, les seues peculiaritats.  
Tema 20. Les formes societàries, societats mercantils i societat anònima.  
Tema 21. Drets i obligacions de l'empresari. Obligacions fiscals i comptables.   
Tema 22. Les empreses d'economia social, característiques i particularitats.  
Tema 23. Innovació i difusió tecnològica. Les noves tecnologies com a motor per a la creació d'ocupació.  
Tema 24. Metodologia d'inserció en l'àmbit local. Planificació, desenvolupament i avaluació dels programes.   
Tema 25. Els serveis públics d'ocupació en l'àmbit local. Els centres de promoció d'ocupació.  
Tema 26. El mercat de treball a Espanya: evolució temporal de la població activa, l'ocupació i la desocupació.  
Tema 27. El mercat de treball dins del pla nacional de reformes.  
Tema 28. Pla per al foment empresarial dins de les reformes nacionals per al 2010.  
Tema 29. L'anàlisi sociològica de la desocupació. Conceptes fonamentals per a l'anàlisi del mercat de treball.  
Tema 30. Diagnòstic d'ocupació en el territori: disseny per a una estratègia local d'identificació de necessitats.  
Tema 31. Models territorials de gestió d'iniciatives d'ocupació. Les seues accions estructurals i els serveis públics d'ocupació.  
Tema 32. Les iniciatives locals de desenvolupament i ocupació.  
Tema 33. La Unió Europea i les decisions sobre l'ocupació en l'àmbit local.  
Tema 34. Les iniciatives europees d'ocupació amb incidència en el territori.  
Tema 35. La regulació estatal de l'activitat econòmica en l'àmbit local. Competències i instruments.  
Tema 36. Els nous jaciments d'ocupació i la seua articulació. Els dènou àmbits i els seus punts crítics.  
Tema 37. La qualitat en la gestió pública. Principis de la gestió de qualitat.  
Tema 38. Tècniques avançades per a la gestió de la qualitat i instruments per a aconseguir l'excel·lència en la gestió.   
Tema 39. L'estratègia i la planificació en l'administració pública.   
Tema 40. L'anàlisi i implementació de l'estratègia dins d'una organització.   
Tema 41. El quadre de comandaments integral com a sistema d'avaluació de la gestió mitjançant indicadors.  
Tema 42. Particularitats de la gestió en l'administració pública. L'aportació de les tècniques de gestió empresarial.  
Tema 43. Desenvolupament d'un sistema de gestió de la qualitat prenent com a referència el model EFQM.  
Tema 44. Desenvolupament d'un sistema de gestió de la qualitat prenent com a referència la norma WZB 9856:2000.  
Tema 45. Control dels dispositius de seguiment i mesurament de la qualitat. Anàlisi del sistema i millora.   
Tema 46. Similituds i diferències entre AAN 6240:2000 i EFQM. Idoneïtat per a l'administració pública.  
Tema 47. Informació i qualitat. Els qüestionaris i les enquestes com a tècniques d'investigació social.  
Tema 48. Inferència, mostratge estadístic i auditories de qualitat.  
Tema 49. La satisfacció del ciutadà. Client. Implantació del sistema d'avaluació de la satisfacció del client.   
Tema 50. Els aspectes econòmics de la qualitat i el comportament dels costos.  
Tema 51. L'auditoria interna d'un sistema de qualitat. Els seus tipus, planificació, execució, revisió i informe.   
Tema 52. La xarxa AFIC, la seua estructura, funcions i la seua gestió per processos.  
Tema 53. L'Agenda 21 dins de la xarxa de municipis valencians cap a la sostenibilitat.  
Tema 54. L'anàlisi de les polítiques públiques. El seu esquema de fases.  
Tema 55. L'avaluació de polítiques públiques, concepte, objectius, els seus models i tipus.  
Tema 56. Objectius i instruments d'una política econòmica.  
Tema 57. L'elaboració d'una política econòmica, actors, dimensió i el paper de l'administració.  
Tema 58. Les tres vessants rellevants de la teoria de la política econòmica.  
Tema 59. Instruments de la política econòmica. La política monetària i la política fiscal.  
Tema 60. Polítiques microeconòmiques. Protecció del medi ambient, comercial i d'innovació tecnològica.  
Tema 61. Disseny i elaboració de projectes d'acció social.  
Tema 62. L'ordenació del territori, tractament constitucional i de la Unió Europea  
Tema 63. Polítiques d'ordenació i els drets dels particulars.  
Tema 64. Els poders públics i l'ordenació del territori i l'urbanisme.  
Tema 65. Execució de polítiques urbanístiques i d'ordenació del territori.   
Cosa que es fa pública perquè se'n prenga coneixement.  
Benifaió, 20 d'octubre de 2006.. Amparo Arcís Martínez.